CELEX: 62011TN0512
Language: mt
Date: 2011-09-24 00:00:00
Title: Kawża T-512/11: Rikors ippreżentat fl- 24 ta’ Settembru 2011 — Ryanair vs Il-Kummissjoni

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/40
            
         Rikors ippreżentat fl-24 ta’ Settembru 2011 — Ryanair vs Il-Kummissjoni
   (Kawża T-512/11)
   2011/C 347/71
   Lingwa tal-kawża: l-Ingliż
   
      Partijiet
   
   
      Rikorrenti: Ryanair Ltd (Dublin, l-Irlanda) (rappreżentanti: E. Vahida u I. Metaxas-Maragkidis, avukati)
   
      Konvenuta: Il-Kummmissjoni Ewropea
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla parzjalment, skont l-Artikoli 263 u 264 TFUE, id-Deċiżjoni tal-Kummissjoni Ewropea, tat-13 ta’ Lulju 2011, fil-kawża ta’ għajnuna mill-Istat SA.29064 (2011/C ex 2011/NN) — Irlanda — Trasport bl-Ajru — Eżenzjonijiet mit-taxxa fuq il-passiġġieri tal-ajru, sa fejn l-eżenzjoni ta’ trasferiment u ta’ tranżitu tal-passiġġieri mit-Taxxa Irlandiża fuq l-Ivvjaġġar bl-Ajru ma tikkostitwixxix għajnuna mill-Istat;
            
         
               —
            
            
               tordna lill-konvenuta tbati l-ispejjeż tagħha u dawk sostnuti mir-rikorrenti; u
            
         
               —
            
            
               tadotta l-miżuri ulterjuri li l-Qorti Ġenerali tqis xierqa.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv huwa bbażat fuq il-fatt li l-konvenuta ikkommettiet żball manifest ta’ evalwazzjoni u żball ta’ liġi meta kkonkludiet li l-eżenzjoni ta’ trasferiment u ta’ tranżitu ta’ passiġġieri mit-Taxxa Irlandiża dwar l-Ivvjaġġar bl-Ajru ma kinitx tikkostitwixxi għajnuna mill-Istat fis-sens tal-Artikolu 107(1) TFUE.
            
         
               (2)
            
            
               It-tieni motiv huwa bbażat fuq ksur mill-konvenuta tal-Artikolu 108(2) TFUE u tal-Artikolu 4(4) tar-Regolament tal-Kunsill Nru 659/1999 (1), inkwantu naqset milli tibda l-proċedura prevista f’dawn id-disposizzjonijiet fir-rigward tal-għajnuna koperta mill-ewwel parti tad-deċiżjoni kkontestata, minkejja l-eżistenza, ta’ mill-anqas, dubji serji dwar il-kompatibbiltà mas-suq intern tal-eżenzjoni ta’ trasferiment u ta’ tranżitu ta’ passiġġieri mit-Taxxa Irlandiża dwar l-Ivvjaġġar bl-Ajru, u għalhekk kisret id-drittijiet proċedurali tar-rikorrenti skont l-Artikolu 108(2) TFUE u l-Artikolu 6(1) tar-Regolament tal-Kunsill Nru 659/1999.
            
         
               (3)
            
            
               It-tielet motiv huwa bbażat fuq il-ksur mill-konvenuta tal-obbligu ta’ motivazzjoni, peress li tat motivi żbaljati, karatterizzati minn kontradizzjonijiet u ġeneralizzazzjoni abużiva.
            
         
      (1)  Ir-Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8 Vol. 1 p. 339)